Վլադիմիր Կասյան

Կասյան Վլադիմիր Սուրենի (ծնվել է մայիսի 29-ին, 1955 թվականին Շուշի, Հին Շեն), Արցախի Հանրապետության Ազգային ժողովի պատգամավոր «Ազատ հայրենիք-ՔՄԴ» կուսակցությունների դաշինքի համամասնական ցուցակով, ԱՀ Ազգային Ժողովի արտադրության և արտադրական ենթակառուցվածքների հարցերի մշտական հանձնաժողովի նախագահ, «Արցախ-Ֆրանսիա» բարեկամության շրջանակի անդամ, պետական գործիչ։

Կենսագրություն 

Ծնվել է 1955 թվականին մայիսի 29-ին, Շուշիի շրջանի Հին շեն գյուղում` ծառայողի ընտանիքում։ 

Կրթություն

 1972 թվականին ավարտել է Հին շենի միջնակարգ դպրոցը։

 1972 թվականին ընդունվել  և 1974 թվականին ավարտել է Շուշիի մանկավարժական  տեխնիկումը։

 1982-1984 թվականներին հեռակա կարգով սովորել է Ղափանի շինարարական տեխնիկումում։

 1987-1992 թվականներին հեռակա կարգով սովորել է Կիրովականի (Վանաձորի) պետական մանկավարժական ինստիտուտի Ստեփանակերտի բաժանմունքը` ընդհանուր տեխնիկական առարկաներ մասնագիտությամբ։

Ծառայություն 

 1974-1976 թվականներին ծառայել է Խորհրդային բանակում։ 
Արցախյան ազգային-ազատագրական պայքարի  առաջին իսկ շրջանից կամավորական ջոկատների կազմում  ակտիվ մասնակցություն է ունեցել Արցախի ինքնապաշտպանական և ազատագրական մարտերին,Շուշիի ազատագրմանը և Լաչինի միջանցքի բացմանը։

Լեռնային Ղարաբաղի Հանրապետության ինքնապաշտպանության ուժերի ստեղծման առաջին իսկ օրից՝ 1992 թվականի սեպտէբերի 1-ից նշանակվել  է Կենտրոնական պաշտպանական շրջանի հրամանատարի թիկունքի գծով տեղակալ։

 1993 թվականի հունվարի 1-ից` Շուշիի պաշտպանական շրջանի Բերդաձորի 51-րդ գումարտակի հրամանատար։

Կարիերա

Զորացրվելուց հետո որպես ուսուցիչ աշխատել է Հին շենի միջնակարգ դպրոցում։

 1982-1984 թվականներին  աշխատել  է  որպես  Հին շենի գյուղական խորհրդի քարտուղար։

 1984-1986 թվականներին աշխատել է Ասկերանի գարեջրի և ոչ ալկոհոլային խմիչքների գործարանում` որպես գարեջրի արտադրամասի պետ։

 1987-1989 թվականներին աշխատել է Ասկերանի “Ավտովազ” տեխսպասարկման կայանում  որպես աշխատանքների կազմակերպիչ։

 1989-1992 թվականներին  աշխատել է ԼՂ մարզսպառմիությունում որպես առաջատար մասնագետ, ապա  ուսումնական-առևտրային համալիրի տնօրեն։

 1993  թվականին  ընտրվել  է Լեռնային Ղարաբաղի Հանրապետության  1-ին գումարման Գերագույն խորհրդի պատգամավոր։

 1994-1996 թվականներին աշխատել է որպես Շուշիի շրջանի վարչակազմի ղեկավար։

 1996-1997 թվականներին աշխատել է որպես “Արցախնավթամթերք” ՊՓԲԸ գործադիր  տնօրեն։
	
 1998-2007 թվականներին աշխատել է  որպես  Շուշիի շրջանի վարչակազմի ղեկավար։

 2007-2010 թվականներին աշխատել է որպես ԼՂՀ կառավարության աշխատակազմի տարածքային կառավարման և տեղական ինքնակառավարման վարչության պետ։

 2010 թվականի մայիսի 23-ի խորհրդարանական ընտրություններում  ընտրվել է Լեռնային Ղարաբաղի Հանրապետության  5-րդ գումարման Ազգային ժողովի պատգամավոր մեծամասնական ընտրակարգով՝ թիվ 15 ընտրատարածքից։ 

Ազգային ժողովի 2010 թվականի հունիսի 10-ի առաջին նստաշրջանի նիստում ընտրվել է արտադրության և արտադրական ենթակառուցվածքների հարցերի մշտական  հանձնաժողովի նախագահ։

 2012-2020 թվականներին սեպտեբերին նշանակվել է Շուշիի շրջանի վարչակազմի ղեկավար։

 2020 թվականի մարտի 31-ին խորհրդարանական ընտրություններում «Ազատ հայրենիք - ՔՄԴ» կուսակցությունների դաշինքի համամասնական ցուցակով ընտրվել է ԱՀ 7-րդ գումարման Ազգային ժողովի պատգամավոր, Արցախի Հանրապետության ԱԺ արտադրության և արտադրական ենթակառուցվածքների հարցերի մշտական հանձնաժողովի նախագահ։

Ընտանիք
Ամուսնացած է, ունի հինգ զավակ։

Պարգևներ և շքանշաններ 

Պարգևատրվել է «Մարտական Խաչ» 1-ին աստիճանի շքանշանով (ԼՂՀ նախագահի թիվ 300 հրամանագիր 08.05.2002թ.), «Շուշիի ազատագրման համար» (ԼՂՀ նախագահի թիվ 162 հրամանագիր 08.05.2000թ.), «Վաչագան Բարեպաշտ», «Երախտագիտություն» մեդալներով, ՀՀ «Անանիա Շիրակացի» և «Արիության համար» շքանշաններով, ՀՀ «Մարտական ծառայության համար» մեդալով և մի շարք գերատեսչական մեդալներով։

Ծանոթագրություններ 

Արցախի Հանրապետության 7-րդ գումարման Ազգային ժողովի պատգամավոր  

ԱՀ 7-րդ գումարման Ազգային ժողովի պատգամավոր

Արցախի Հանրապետության ԱԺ արտադրության և արտադրական ենթակառուցվածքների հարցերի մշտական հանձնաժողովի նախագահ

Շուշիի շրջանի վարչակազմի ղեկավար 

Վլադիմիր Կասյանի մասին ՝

Աշխատանքներ ենք իրականացվում՝ վերականգնելու հայոց հինավուրց բերդաքաղաքի վաղեմի փառքը. շրջվարչակազմի ղեկավար

Արտաքին հղումներ

https://www.yerevan.am/am/news/ajap-nyak-varch-akan-shrjani-ew-lghh-showshi-k-aghak-i-hamagortsakts-owt-yan-shnorhiv-showshiowm-ayg/

https://www.1in.am/2035959.html

https://artsakhpress.am/arm/news/81018/

http://www.azatamartik.am/wp/archives/6044?lang=hy

http://www.artsakhtert.com/arm/index.php/social/item/26477-2019-04-18-14-58-19

https://artsakhpress.am/arm/news/54036/

http://www.df.am/news/1679/vladimir-kasyan_72.html

ՀԱՐՑԱԶՐՈՒՅՑ ՇՈՒՇԻԻ ՇՐՋՎԱՐՉԱԿԱԶՄԻ ՂԵԿԱՎԱՐ ՎԼԱԴԻՄԻՐ ԿԱՍՅԱՆԻ ՀԵՏ 08.05.2017

ՕՐ ՀԱՐՑԱԶՐՈՒՅՑ /ՎԼԱԴԻՄԻՐ ԿԱՍՅԱՆ/ՇՈՒՇԻԻ ԶԱՐԳԱՑՄԱՆ ՆԵՐԿԱ ՀԱՆԳՐՎԱՆՆ ՈՒ ԱՊԱԳԱ ՊԼԱՆՆԵՐԸ// 09.05.2019

https://artsakhpress.am/arm/news/18609/ereq-uxxutyunnerov-eritasardnery-qaylarshav-en-katarel-depi--shushi.html

https://www.youtube.com/watch?v=Y8lcNeF__T4

Արցախի քաղաքական գործիչներ
Ստեփանակերտ քաղաքում ծնվածներ
Հայ պետական գործիչներ
Արցախի Հանրապետության Ազգային ժողովի 7-րդ գումարման պատգամավորներ